นายจาตุรนต์ ฉายแสง แกนนำพรรคเพื่อไทย กล่าวถึงกรณีรัฐบาลและคณะรักษาความสงบแห่งชาติ(คสช.) เตรียมคลายล็อคทางการเมือง ว่า หากเป็นไปตามเงื่อนเวลาดังกล่าวเท่ากับพรรคการเมืองเหลือเวลาน้อยมากในการทำกิจกรรมทางการเมือง และเชื่อว่าหลายเรื่องอาจจะทำไม่ทัน โดยเฉพาะเรื่องการทำนโยบาย ซึ่งเป็นสิ่งสำคัญสำหรับการเลือกตั้ง เพราะไม่สามารถประชุมและหารือกับสมาชิกพรรค รวมทั้งรับฟังความเห็นจากประชาชนได้ ดังนั้น หากไม่คลายล็อคเรื่องการห้ามชุมนุมเกิน  5  คนไม่สามารถทำสิ่งเหล่านี้ได้ และจะทำให้พรรคการเมืองเข้าสู่การเลือกตั้งโดยที่ไม่ได้สื่อสารกับประชาชน ซึ่งจะทำให้การเลือกตั้งเสียหาย ประชาชนเสียประโยชน์